open-index/open-wikipedia-markdown huggingface dataset:
షేర్ సింగ్ రాణా

మన దేశంలో పేరు మోసిన బందిపోటు రాణి పూలన్ దేవి.  ఈమె తర్వాతి కాలంలో భారత దేశ రాజకీయాలలో ప్రవేశించి తన పై వున్న నేరాలను రద్దు పర్చుకుంది. పార్లమెంటు సభ్యురాలిగా ఎన్నికైంది.  కాని చిన్ననాటి శత్రువులు ఈమెను హతమార్చడానికి ప్రయత్నిస్తూనే వున్నారు. వారి నాయకుడైన **షేర్ సింగ్ రాణా** పూలన్ దేవిని ఆమె అధికార నివాసము ముందు 25 జూలై 2001 నాడు అతి దగ్గరగా కాల్చి చంపాడు.  

## పూలన్ దేవి చరిత్ర
**ఫూలన్ దేవీ** భారతదేశంలో పేరుగాంచిన ప్రముఖ బందిపోటు రాణి. ఈమె చంబల్ లోయలో తనకు బాల్యంలో జరిగిన పరాభవానికి ప్రతీకారం తీర్చుకోవడానికి తన సొంత ముఠాను ఏర్పరుచుకొని బందిపోటు నాయకురాలిగా ఎదిగింది. తరువాత ప్రభుత్వానికి లొంగిపోయి రాజకీయాలలోకి ప్రవేశించింది. ఈ క్రమంలో సమాజ్ వాద్ పార్టీ ఆమె పై వున్న అన్ని నేరాలను కొట్టి వేసింది. ఆ కారణంగా జైలు నుండి బయటకు వచ్చిన పూలన్ దేవి సమాజ్ వాది పార్టీ తరపున లోక్ సభకు పోటి చేసి 1996లో గెలుపొందారు. కాని ఆమె పై ప్రతీకారం తీర్చుకోవడానికి ఎదురు చూస్తున కొంత మంది శత్రువులు 25 జూలై 2001 నాడు పార్లమెంటు సమావేశాలకు హాజరై మధ్యాహ్నభోజనం కోసం ఇంటికి వచ్చిన ఆమెను రాణా సహా ముగ్గురు దుండగులు అతి దగ్గర నుంచి కాల్చి చంపారు. ఆమెను ఆమె ఇంటి ముందే ముసుగులు ధరించి కాల్చి చంపేశారు.  

## శత్రువుల దాడి
సుదీర్గ విచారణ తర్వాత పూలన్ దేవి హంతకుడుగా షేర్ సింగ్ రాణా ను నిర్ణయించి ఢిల్లీ కోర్టు అతనికి జీవితఖైదు విధించింది. అతడికి లక్ష రూపాయల జరిమానా కూడా విధించింది. గత పదమూడేళ్లుగా సాగుతున్న ఈ కేసుపై ఢిల్లీలోని అదనపు సెషన్స్ కోర్టు గురువారం తుది తీర్పు వెలువరించింది. 2014 ఆగస్టు 8న అతడిని దోషిగా కోర్టు నిర్ధారించింది. ఆగస్టు 12న శిక్ష ఖరారవుతుందని భావించినా రెండు రోజులు ఆలస్యంగా తుది తీర్పు వెలువడింది. ఈ కేసులో 10 మంది నిందితులను సరైన సాక్ష్యాధారాలు లేవంటూ నిర్దోషులుగా కోర్టు విడుదల చేసింది

ఫూలన్ దేవిని కాల్చి చంపిన షేర్ సింగ్ రాణా నిజ జీవిత కథతో 2022లో బయోపిక్ రూపొందుతోంది. ఆ సినిమా పేరు `షేర్ సింగ్ రాణా'. విద్యుత్ జమాల్ హీరోగా దర్శకుడు వినోద్ భానుశాలి ఈ సినిమాను తెరకెక్కిస్తున్నారు.

## మూలాలు

## ఇతర లింకులు
* The Phoolan Devi Murder

వర్గం:ఉత్తర ప్రదేశ్ వ్యక్తులు
వర్గం:1976 జననాలు
వర్గం:జీవిస్తున్న ప్రజలు
ధర్మచక్రం (అయోమయ నివృత్తి)

అష్టమంగళ చిహ్నాలలో ఒకటి **[[ధర్మచక్రం]]**. ఇది ధర్మానికి ప్రాతినిధ్యం వహిస్తుంది.
----
ధర్మచక్రం పేరుతో కొన్ని సినిమా వ్యాసాలున్నాయి:

*ధర్మచక్రం (1980 సినిమా)
*ధర్మచక్రం (1996 సినిమా)
సంపూర్ణ భక్త విజయం

**సంపూర్ణ భక్త విజయం** గ్రంథాన్ని భక్తుల చరిత్రల విషయంలో విజ్ఞాన సర్వస్వమనే చెప్పాలి. మద్రాసులో పేరెన్నికగన్న న్యాయవాది జొన్నలగడ్డ సత్యనారాయణమూర్తి ఎన్నో ఏళ్ళపాటు శ్రమకోర్చి ఈ గ్రంథాన్ని రూపొందించారు. భీష్ముడు, ప్రహ్లాదుడు, కుచేలుడు మొదలైన పౌరాణిక యుగపు భక్తుల నుంచి గత శతాబ్దాలకు చెందిన దయానంద సరస్వతి, భక్త రామదాసు వంటి వారి వరకూ వివరాలతో గ్రంథాన్ని తయారుచేశారు. విజ్ఞానసర్వస్వ నిర్మాణానికి ఎంతగానో ఉపకరించే గ్రంథమిది.

## విషయసూచిక

## మూలాలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1942 పుస్తకాలు
దేవరాజు వేంకటకృష్ణారావు

**దేవరాజు వేంకటకృష్ణారావు** (సెప్టెంబర్ 23, 1886 - సెప్టెంబర్ 13, 1966)  తొలి తెలుగు అపరాధపరిశోధక నవలా రచయితగా పరిగణింపబడుతున్నాడు.
## జీవిత విశేషాలు
గడబిడదాస్, అర్జెంటుపంతులు, ప్రాడ్వివాకుడు అనే ముద్దుపేర్లతో పిలువబడిన దేవరాజు వేంకటకృష్ణారావు 1886 సెప్టెంబర్ 23 వతేదీ జన్మించాడు. ఇతని తండ్రి వెంకట్రావు పంతులు మృత్యుంజయ నిశ్శంక బహద్దరు జమీందారు వద్ద దీవాన్‌గా పనిచేసేవాడు. అతడు బహుభాషా కోవిదుడు. పంచభాషా నిఘంటువును రచించాడు. వేంకట కృష్ణారావు తాత వరదయ్య పంతులు సి.పి.బ్రౌన్ వద్ద దుబాసీగా పనిచేసి బ్రౌణ్యనిఘంటువు నిర్మాణంలో పాలుపంచుకున్నాడు. ఇతని విద్యాభ్యాసం బొబ్బిలి, మద్రాసు పట్టణాలలో జరిగింది.  పరవస్తు వెంకట రంగాచార్యులు, వేదం వెంకటరాయ శాస్త్రులు ఇతని గురువులు. వివాహం కారణంగా ఇతనికి ఒరిస్సా రాష్ట్రంలోని బరంపురంతో సంబంధ బాంధవ్యాలు ఏర్పడింది. ఇతడు వృద్ధాప్యంలో బరంపురం నుండి రాజాంకు తరలివచ్చాడు. 1960 నుండి మరణించేవరకు ఇతనికి కేంద్ర ప్రభుత్వం గౌరవభృతిని ఇచ్చి సత్కరించింది.
### సాహిత్యసేవ
ఆ రోజులలో ఇతని ఇల్లు గిడుగు రామమూర్తి పంతులు, పంచాగ్నుల ఆదినారాయణ శాస్త్రి, మండపాక పార్వతీశ్వర శాస్త్రి, నేమాని నృసింహశర్మ, బలిజేపల్లి లక్ష్మీకాంతం, పింగళి లక్ష్మీకాంతం వంటి సాహితీమూర్తులతో నిత్య సాహితీసదస్సులతో కళకళలాడుతూ వుండేది. ఇతడు 1909లో బరంపురంలో ఆంధ్రభాషాభివర్ధినీ సమాజాన్ని స్థాపించాడు. 1910లో **వేగుజుక్క** ముద్రణాలయాన్ని స్థాపించాడు. 1911లో తాపీ ధర్మారావుతొ కలిసి**వేగుజుక్క గ్రంథమాల** ను నెలకొల్పి 1912లో దానిద్వారా వాడేవీడు అనే అపరాధపరిశోధక నవలను ప్రకటించాడు. తెలుగులో **వాడేవీడు** మొట్టమొదటి డిటెక్టివ్ నవలగా ఇప్పటి వరకు గుర్తించబడింది. ఇంకా ఇతడు **నేనే** (1914), **కాలూరాయి** (1916) అనే అపరాధపరిశోధక నవలలు వ్రాసి గ్రంథమాల ద్వారా ప్రకటించాడు. కాలూరాయి నవలలో **హెలీకాప్టర్**ను ఊహించి వ్రాశాడు. అప్పటికి ఇంకా హెలీకాప్టర్ కనుగొనలేదు. డిటెక్టివ్ నవలలే కాకుండా **జానకీపరిణయం (తప్పుల తమాషా) **, **సంజయరాయబారం**, **శ్రీకృష్ణరాయబారం**, **విభ్రమ రాఘవము **, **శ్రీకృష్ణాభ్యుదయము **, **మనసు దాని పని **, **ఒరిస్సా చరిత్ర **, **పురాణ సంహిత ** అనే గ్రంథాలను వ్రాశాడు. 1933లో కళాప్రచారక సమితిని స్థాపించాడు. 1934లో ఉప్పుసత్యాగ్రహంలో పాల్గొన్నాడు. ఇతని ఆధ్వర్యంలో **వేగుజుక్క కథావళి** (1914-1930), **పదసమస్యబోధిని** (1937), **విశాలాంధ్రవాణి** (1940-1960) అనే పత్రికలు వెలువడ్డాయి.

## గుర్తింపులు, సత్కారాలు
* తెలుగులో మొట్టమొదటి క్రాస్‌వర్డ్‌పజిల్‌ను సృష్టించిన ఘనతకూడా దేవరాజు వేంకటకృష్ణారావుకే దక్కుతుంది. 
* 1933 మార్చి 10,11,12 తేదీలలో బరంపురంలో జరిగిన అభినవాంధ్ర కవిపండితసభలో అఖండసత్కారాన్ని పొందాడు. 
* 1950లో విమర్శకాగ్రేసర అనే బిరుదుతో సత్కరించబడ్డాడు. 
* ఇతడు వ్రాసిన శ్రీకృష్ణరాయబారం అనే గ్రంథంలోని కొంత భాగాన్ని మహాత్మా గాంధీ ఇంగ్లీషులోని తర్జుమా చేయించుకుని చదివి ఆనందించడమే కాకుండా ఇతనికి "డియర్ గురూజీ" అంటూ సంబోధిస్తూ గ్రంథాన్ని శ్లాఘిస్తూ ఉత్తరాలు వ్రాశాడు.
## మరణం
ఇతడు 1966, సెప్టెంబరు 13వ తేదీన మరణించాడు.

## మూలాలు

వర్గం:1886 జననాలు
వర్గం:1966 మరణాలు
వర్గం:నవలా రచయితలు
వర్గం:సంపాదకులు
వర్గం:ప్రచురణకర్తలు
వర్గం:విశాఖపట్నం జిల్లా రచయితలు
రైతుబంధు

**రైతుబంధు** వ్యవసాయానికి సంబంధించిన విజ్ఞానాన్ని అందించే వ్యవసాయ మాసపత్రిక. 2010 నుండి ప్రచురితమన ఈ పత్రిక గతంలో ఎన్.వంశీ మోహన్ వంటి సంపాదకులచే సంపాదకత్వం వహించబడింది. ప్రస్తుత ఎడిటర్ ఎన్.లక్ష్మీ మోహన్. ఇది స్వచ్ఛమైన వ్యవసాయ పత్రిక నుండి మరింత కరెంట్ అఫైర్స్-ఆధారిత ఆకృతికి మళ్లింది. రైతుబంధు హైదరాబాద్‌లోని హిమాయత్ నగర్ నుండి ప్రచురించబడింది.

ఇటీవల, రైతుబంధు పుస్తక ప్రచురణలోకి అడుగుపెట్టింది.  రైతుబంధు పత్రిక 2013 అవార్డులను కూడా ప్రకటించింది. ఇది ఇప్పుడు 2011-12లో స్థాపించబడిన నార్ల మీడియా నెట్‌వర్క్ ప్రైవేట్ లిమిటెడ్‌లో భాగంగా ఉంది.  కంపెనీ పక్షంవారీ వ్యాపార పత్రిక ఎకానమీ & బిజినెస్ క్రానికల్‌ని కూడా ప్రచురించింది.

## మూలాలు

## వనరులు

* http://www.newindianexpress.com/cities/hyderabad/Doing-the-Needful-for-Farmers/2014/09/01/article2407992.ece 
* http://www.thehindubusinessline.com/industry-and-economy/agri-biz/now-seed-packet-challenge-to-help-out-small-farmers/article6391494.ece

## బయటి లింకులు
* రైతుబంధు అధికారిక వెబ్ సైటు.

వర్గం:వృత్తులకు సంబంధించిన తెలుగు పత్రికలు
వర్గం:21 వ శతాబ్దపు తెలుగు పత్రికలు
యల్లాప్రగడ సుదర్శన్‌రావు

** యల్లాప్రగడ సుదర్శన్‌రావు ** మహబూబ్ నగర్ జిల్లా, కొల్లాపూర్ ప్రాంతానికి చెందినవారు.  ప్రస్తుతం ఇండియన్ కౌన్‌సిల్ ఆఫ్ హిస్టారికల్ రీసెర్చ్, న్యూఢిల్లీ సంస్థకు చైర్మెన్‌గా పనిచేస్తున్నారు.
## పూర్వికులు
సుదర్శన్‌రావు పూర్వికులు సురభి వారి కొల్లాపూర్ సంస్థానంలో పనిచేసేవారు. వీరి తాత ఉమామహేశ్వరరావు సంస్థానంలోని ఖజనా విభాగంలో పనిచేసేవారు... వీరి తండ్రి కూడా సంస్థానంలోనే పనిచేసినా, అది ప్రజాప్రభుత్వంలో విలీనం కావడంతో నిరుద్యోగిగా మారారు.

## బాల్యం
సుదర్శన్‌రావు తల్లిదండ్రులు సత్యవతి, రామకోటేశ్వరరావులు. వీరి బాల్యం కొల్లాపూర్‌లో గడిచింది.

## విద్యాభ్యాసం
సుదర్శన్‌రావు 1959లో కొల్లాపూర్‌లోని ఆర్.ఐ.డి. ప్రభుత్వ పాఠశాలలో హెచ్. ఎస్. ఇ. పూర్తిచేశారు. ఇండోర్, భోపాల్‌లో ఇంటర్మీడియట్, ఉస్మానియా విశ్వవిద్యాలయం నుండి డిగ్రీ, పోస్ట్ గ్రాడ్యుయేట్, పి. హెచ్.డి.,లు పూర్తిచేశారు.

## కుటుంబం
సుదర్శన్‌రావుకు భార్య, ముగ్గురు కుమారైలు ఉన్నారు. భార్య పేరు శారద.
## ఉద్యోగ జీవితం
సుదర్శన్‌రావు హెచ్. ఎస్. ఇ. పూర్తిచేశాకా ప్రాథమిక పాఠశాలలో సెకండరీ గ్రేడ్ ఉపాధ్యాయుడిగా ఉద్యోగజీవితాన్ని ప్రారంభించారు. ఉపాధ్యాయుడిగా జీవితాన్ని కొనసాగిస్తూనే, దూర విద్యలో ఉన్నత చదువులు పూర్తిచేశారు. తర్వాత తాను చదువుకున్న పాఠశాలలోనే ఉన్నత పాఠశాల ఉపాధ్యాయుడిగా పనిచేశారు. ఇదే సమయంలో ఉపాధ్యాయుల సమస్యల పరిష్కారానికై ఒక సంఘాన్ని స్థాపించి, విశేష కృషిచేశారు. అనంతరం వరంగల్లోని ఎల్. బి. కళాశాలలో చరిత్ర విభాగంలో అధ్యాపకుడిగా చేరారు. తర్వాత కాకతీయ విశ్వవిద్యాలయంలో ఆచార్యులుగా 2005 వరకు పనిచేశారు.
## ప్రస్తుతం
చరిత్ర విభాగంలో విశేష కృషి చేసి, ఎంతో అనుభవం గడించిన సుదర్శన్‌రావు ప్రస్తతం కేంద్ర మానవ వనరుల మంత్రిత్వశాఖ ఆధ్వర్యంలో నిర్వహించబడే ఇండియన్ కౌన్‌సిల్ ఆఫ్ హిస్టారికల్ రీసెర్చ్, న్యూఢిల్లీ సంస్థకు చైర్మెన్‌గా పనిచేస్తున్నారు.

## మూలాలు

వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:నాగర్‌కర్నూల్ జిల్లా ఉపాధ్యాయులు
కవికోకిల గ్రంథావళి

దువ్వూరి రామిరెడ్డి (నవంబర్ 9, 1895—సెప్టెంబర్ 11, 1947) కవికోకిల అని ప్రసిద్ధుడైన తెలుగు కవి. రైతు, కవి అయిన ఇతనిని "సింహపురి సిరి"గా పండితులు కొనియాడారు. దువ్వూరి రామిరెడ్డి ప్రస్తుత శ్రీ పొట్టి శ్రీరాములు నెల్లూరు జిల్లా, గూడూరులో 09-11-1895న జన్మించాడు. 23 సంవత్సరాలనాటికే ఎన్నో రచనలు చేశాడు. స్వయంకృషితోనే అనేక భాషలలో పండితుడయ్యాడు. 11-09-1947న మరణించాడు. ఆయన సాహిత్యాన్ని కవికోకిల గ్రంథావళిగా వివిధ సంపుటాల్లో ప్రచురించగా; నాల్గవ సంపుటిలో సాహిత్య వ్యాసాలు ముద్రించారు.
thumb
దీని మొదటి ముద్రణము 1935లో చేయగా (రెండవ ముద్రణ 1945లో; మూడవ ముద్రణ 1946లో; నాల్గవ ముద్రణ 1955లో; ఐదవ ముద్రణ 1959లో) 1967లో ఇది ఆరవ ముద్రణము పొందినది. దీనిని కవికోకిల గ్రంథమాల, నెల్లూరు వారు ప్రచురించారు.

## మొదటి సంపుటములోని కావ్యములు
* నలజారమ్మ
* వనకుమారి
* కృషీవలుడు
* జలదాంగన
* యువకస్వప్నము
* కడపటి వీడుకోలు
* పానశాల
## రెండవ సంపుటములోని ఖండకావ్యములు
* నక్షత్రమాల
* నైవేద్యము
* భగ్నహృదయము
* పరిశిష్టము
* ప్రథమకవిత్వము

## మూడవ సంపుటములోని నాటకాలు

* సీతావనవాసము
* కుంభరాణా
* మాధవ విజయము
* కాంగ్రెస్‌వాలా

## నాల్గవ సంపుటములోని వ్యాసములు

; 1. సారస్వత వ్యాసములు:
# కవి
# కవిత్వావతరణము
# కవిత్వతత్త్వము
# కావ్యజీవితము
# కవిత్వశిల్పము - అనుకరణము
# రసరామణీయకములు
# శిల్పసీమలు
# కవిత్వప్రయోజనము
# కావ్యము నీతి
# మర్మ కవిత్వము
# నాటక కళాసంస్కరణము
# అల్లసాని పెద్దన సమకాలీన భావప్రతినిధి
# నాటకము చరిత్రము
# అలంకార తత్త్వము
; 2. తెలుగు కవితలో క్రొత్త తెన్నులు:
# తెలుగు కవితలో క్రొత్త తెన్నులు
# అభినవాంధ్ర సాహిత్యము
# చిత్ర లక్షణము
# సాహిత్యములో రమ్యత
# నేటి కవిత - ప్రకృతి పూజ
# సాహిత్యంలో వైచిత్రి
# నా కవితానుభవములు
# తిక్కన
# విషాదాంత నాటకము - మీరాబాయి

## అయిదు, ఆరవ, ఏడవ సంపుటాలలోని అంశాలు
ఈ గ్రంథావళిలోని ఐదవ సంపుటము గులాబీ తోటగా ముద్రించారు. ఇది పార్సీ మహాకవి "గులిస్తాను" అని కావ్యమునకు అనువాదము. కవికోకిల గ్రంథావలి- 6 పండ్లతోటను 1956 ముద్రించారు.  దానినే చిన్నచిన్న కథలుగా ఉన్నదానికి ఆరవ సంపుటిగా ప్రచురించారు. ఏడవ సంపుటంలో రెడ్డిగారి డైరీలు, ఉత్తరాలను ముద్రించారు.

## శతజయంతి సంపుటాలు
దువ్వూరు రామిరెడ్డి విజ్ఞాన సమితి, నెల్లూరు వారు రామిరెడ్డిగారి శతజయంతి సందర్భంగా 1996 వీరి సమగ్ర సాహిత్యాన్ని ముద్రించారు. దీని రెండవ సంపుటంలో నాటికలు, వ్యాసాలతో పాటుగా డైరీలు - ఉత్తరాలు కూడా ప్రచురించారు.

## మూలాలు

* భారత డిజిటల్ లైబ్రరీలో మొదటి సంపుటము.
* భారత డిజిటల్ లైబ్రరీలో మూడవ సంపుటము ప్రతి.
* భారత డిజిటల్ లైబ్రరీలో నాల్గవ సంపుటము ప్రతి.

వర్గం:తెలుగు పుస్తకాలు
వర్గం:1967 పుస్తకాలు
వర్గం:1935 పుస్తకాలు
వర్గం:1996 పుస్తకాలు
శేషదాసులు

**శేషదాసులు ** మహబూబ్ నగర్ జిల్లా ధరూర్ గ్రామానికి చెందిన గొప్ప వాగ్గేయకారుడు. పరమ భక్తుడు. గద్వాల సంస్థానం పాలనలో కరణం.
## కుటుంబ విశేషాలు
శేషదాసులు ఈశ్వర నామ సంవత్సరం (1817) కార్తీక శుద్ధ ద్వాదశి రోజున జన్మించారు. వీరి తల్లిదండ్రులు పద్మమ్మ, తిమ్మన్నలు. శేషదాసులు భరధ్వజ గోత్రజులు. యజుః శాఖాధ్యయనులు. ఉత్తరాది మఠస్తులు. అపరోక్ష జ్ఞానులు అని వీరికి ప్రతీతి. వీరి జన్మనామం శేషప్ప. మల్దకల్ తిమ్మప్ప స్వామికి పరమ భక్తులు. ఇతనికి వెంకమ్మ, సుబ్బమ్మ అను ఇద్దరు భార్యలు ఉండేవారు. వెంకమ్మ ద్వారా వీరికి లక్ష్మమ్మ, తిమ్మన్న, గోవిందప్ప, భీమన్న అను నలుగురు సంతానం.

## వృత్తి జీవితం
వీరు గద్వాల సంస్థానం పాలనలో సీతారామ భూపాలుడికాలంలో ధరూర్ గ్రామ కరణంగా పనిచేశారు. గ్రామ కరణీకపు లెక్కల్లో వచ్చిన ఏదో చిన్న పొరపాటుకు సంస్థానపు రాణి వెంకటలక్ష్మమ్మ ఇతనిని తోటి కరణాల ముందు ఘోరంగా అవమానించింది. ఆ అవమాన భారం భరించలేక ఆత్మహత్య చేసుకోవాలని సిద్ధపడ్డాడు. 
## చింతరేవులతో అనుబంధం
ఆత్మహత్య చేసుకోవాలని నిర్ణయించుకున్న

## గురువులు
శేషప్పకు ముగ్గురు గురువులు. వారు విజయదాసులు, పురంధరదాసులు, గోపాలదాసులు. వీరిలో ఒకరు దాస గురువు. ఇంకొకరు ఆధ్యాత్మిక గురువు. మరొకరు సాహిత్య గురువు. శేషప్ప  చింతరేవుల ఆంజనేయస్వామి ఆరాధానానంతరం కర్ణాటకలోని చిప్పగిరికి వెళ్ళిపోయారు. అక్కడ విజయదాసుల వారి శిష్యరికం చేసి, దాస వృత్తిని స్వీకరించారు. గురువు గారిచే "శ్రీ గురు విజయ విఠల" అను అంకితనామాన్ని పొందారు. చిప్పగిరి నుండి తమ వంశ ఆరాధాన దైవం ఐన తిమ్మప్ప స్వామి వెలసిన మల్దకల్ క్షేత్రానికి వచ్చాడు. అక్కడే శ్రీ పురంధరదాసు శిష్యరికం చేసి హరిదాసుగా, శేషదాసుగా మారిపోయాడు. ఈ క్షేత్రంలోనే గురువు గోపాలదాసు సూచనలతో సాహిత్య రచనకు పూనుకున్నారు.
## మల్డకల్‌తో అనుబంధం
చిప్పగిరి నుండి మల్దకల్‌కు వచ్చిన శేషదాసు తిమ్మప్ప స్వామి సేవలో జీవితాన్ని గడిపారు. ఇక్కడి స్వామి వారి పాదాల చెంతకు భాగీరథిని తీసుకవచ్చిన అపర భగీరథుడని శేషదాసుల వారికి పేరుంది. వీరు వాగ్గేయకారుడిగా మారింది కూడా మల్దకల్‌లోనే. ఇక్కడే వీరు ఎంతో మంది శిష్యులకు జ్ఞాన బోధ చేశారు. వీరి శిష్యులలో భీమాచార్యులు ముఖ్యులు. ఇక్కడ వీరికి సంబంధించిన ఆరాధనా పీఠం, వారు గడిపిన సత్రం ఉన్నాయి.
## సాహిత్య సృష్టి
మల్దకల్‌లో పురంధరదాసు, గోపాలదాసుల శిష్యరికం వలన సాహిత్యంలో పట్టు సాధించారు. కన్నడంలో అనేక ఉగాబోగములు, సుళాదులు, కీర్తనలు రచించారు. గొప్ప వాగ్గేయకారునిగా కీర్తిని గడించారు.

## శేష జీవితం
మల్దకల్ నుండి ధరూర్‌కు తిరిగి వచ్చిన శేషదాసులు తన స్వగృహంలో శ్రీపార్థివ నామ సంవత్సరం, ఉగాది నాడు శ్రీపార్థసారథి స్వామిని ప్రతిష్ఠించాడు. 
## వైకుంఠ యాత్ర
శేషదాసులు శ్రీ పార్థివ నామ సంవత్సరం (1885), వైశాఖ శుద్ధ అష్టమి నాడు ధరూర్‌లోని స్వగృహంలో పరమపదించారు.

## శ్రీశేషదాస సేవా సమితి
1979లో వీరి స్మారకార్థం వీరి వంశస్థులు, భక్తులు కలిసి మల్దకల్‌లో 'శ్రీశేషదాస సేవా సమితి ' ని ఏర్పాటు చేశారు. ఈ సమితి కొంత నిధిని ఏర్పాటు చేసి, ప్రతి సంవత్సరం వైశాఖ శుద్ధ అష్టమి నాడు శేషదాసుల ఆరాధనోత్సవాలు నిర్వహిస్తుంది. శేషదాసుల కృతుల ముద్రణ, దాస సాహిత్యం, శ్రీమధ్వ సిద్ధాంత గ్రంథాల ముద్రణ మొదలగు పనులను చేపట్టింది. 
## శ్రీశేషదాసుల అష్టకం
శేషదాసుల జీవితం, మహత్తు మొదలగు విషయాలను తెలియజేస్తూ శ్రీరఘుదాంత తీర్థులు సంస్కృతంలో రాసిన గ్రంథం ఇది. దీనిని కన్నడంలోకి శ్రీమధ్వరావు ఉప్పలి, తెలుగులోకి శ్రీమాళిగి భీమసేనాచార్యలు అనువదించారు.
## మూలాలు

వర్గం:మహబూబ్ నగర్ జిల్లా ప్రాచీన కవులు
వర్గం:కన్నడ వాగ్గేయకారులు
వర్గం:1817 జననాలు
వర్గం:1885 మరణాలు
వర్గం:పాలమూరు జిల్లా వాగ్గేయకారులు
తాప విద్యుత్ కేంద్రము

**థర్మల్ పవర్ స్టేషను** లేదా **తాప విద్యుత్ కేంద్రం ** అనగా ఒక విద్యుత్ కేంద్రం, దీనిలో ప్రధాన కదలిక ఆవిరిచే నడుస్తుంది. నీరు వేడి చేసినప్పుడు ఆవిరిగా మారి ఆవిరి టర్బైన్ ను తిప్పుతుంది, ఇది విద్యుత్ జనరేటర్‌ను నడుపుతుంది. తర్వాత ఆవిరి టర్బైన్ ద్వారా వెనుక్కు మళ్ళుతుంది, ఈ ఆవిరి ఒక కండెన్సర్‌లో ఘనీకృతమవుతుంది, అది వేడెక్కి రీసైక్లింగ్ అవుతుంది; ఈ విధానాన్ని రాంకిన్ చక్రం అంటారు. తాప విద్యుత్ కేంద్రాలు రూపకల్పనలో చాలా వైవిధ్యంగా ఉంటాయి, దీనికి కారణం సాధారణంగా నీటిని వేడి చేయడానికి ఉపయోగించే వివిధ శిలాజ ఇంధన వనరులు. కొంతమంది దీనికి శక్తి కేంద్రమనే పదాన్ని ఉపయోగించడానికి ఇష్టపడతారు, ఎందుకంటే దీనిలో వేడి శక్తిని విద్యుత్ శక్తిగా మార్చేటువంటి సౌకర్యాలుంటాయి.

## బొగ్గు తాప విద్యుత్ కేంద్రం నమూనా

For units over about 200 MW capacity, redundancy of key components is provided by installing duplicates of the forced and induced draft fans, air preheaters, and fly ash collectors. On some units of about 60&nbsp;MW, two boilers per unit may instead be provided.

వర్గం:విద్యుచ్ఛక్తి
కిరికెర రెడ్డి భీమరావు

**కిరికెర రెడ్డి భీమరావు** (జూన్ 13, 1896 - మార్చి 9, 1964) తెలుగు, కన్నడ భాషలలో కవిత్వమల్లినవాడు.

## జీవిత చరిత్ర
బడగనాడు శాఖకు చెందిన బ్రాహ్మణకుటుంబంలో 1896, జూన్ 13 వ తేదీన రెడ్డి అప్పూరావు, వేంకటలక్ష్మమ్మ దంపతులకు అనంతపురం జిల్లా, హిందూపురం తాలూకా, కిరికెర గ్రామంలో జన్మించాడు. గౌతమస గోత్రుడు. మాధ్యమిక విద్య వరకు హిందూపురంలోని ఎడ్వర్డ్ కారనేషన్ స్కూలులో చదివాడు. తర్వాత బెంగళూరులో మిషన్ స్కూలులో కొంతకాలం చదివి మైసూరులో మెట్రిక్యులేషన్ ఉత్తీర్ణుడయ్యాడు. మైసూరులో స్వయంకృషితో కన్నడ భాషలో ఛందోవ్యాకరణాలలో నిష్ణాతుడయ్యాడు. ఆ భాషలో కవిత్వం చెప్పనేర్చాడు. మైసూరు సంస్కృత కళాశాలలోని పలువురు విద్వాంసుల సహకారంతో సంస్కృతం నేర్చి వ్యాకరణాది అలంకార సూత్రాలను, ఆయుర్వేదము, జ్యోతిశ్శాస్త్రము, సాముద్రికము, వేదాంతము మొదలైన వేదాంగాలను నేర్చుకున్నాడు. పెనుకొండలోని అసిస్టెంట్ ఇంజనీయరు ఆఫీసులో క్లర్క్‌గా చేరి ఒక సంవత్సరం పనిచేశాడు. తరువాత తండ్రి మరణంతో వంశపారంపర్యంగా వచ్చిన మునసబు ఉద్యోగంలో చేరాడు. ఇతనికి 22వ యేడు వివాహమైంది. ఒక కొడుకు ఒక కూతురు జన్మించిన తర్వాత 32వ యేడు భార్య మరణించింది. ఇతడు తన 68వ యేట 1964, మార్చి 9 న మరణించాడు.

## రచనలు
**తెలుగు** భాషలో

**కన్నడ** గ్రంథాలు

## బిరుదులు సత్కారాలు
* బాలసరస్వతి మండలి, పెనుకొండ **బాలకవి** బిరుదుతో సత్కరించింది.
* 1946లో బెంగళూరులోని విశ్వకళాపరిషత్ **ఆంధ్ర కర్ణాటక కవికేసరి** బిరుదును ప్రదానం చేసింది.
* బళ్ళారి ప్రముఖులు 1956లో **కవిసవ్యసాచి** అనే బిరుదును ప్రదానం చేసి సన్మానించారు.

## మూలాలు

వర్గం:1896 జననాలు
వర్గం:1964 మరణాలు
వర్గం:రాయలసీమ రచయితలు
వర్గం:తెలుగు కవులు
వర్గం:కన్నడ కవులు
వర్గం:అనంతపురం జిల్లా రచయితలు
వర్గం:అనంతపురం జిల్లా నాటక రచయితలు
బెళ్లందూరు చెరువు

**బెళ్లందూరు చెరువు, ** బెంగుళూరు నగరంలో కల ముఖ్య చెరువులలో ఒకటి. ప్రస్తుతం కాలుష్యపు కోరలలో చిక్కి విలవిలలాడుతుంది..

## నేపథ్యం

ఒకప్పుడు దక్షిణ బెంగళూరుకు సాగు, తాగునీరు అందించిన బెళ్లందూరు చెరువు ప్రస్తుతం పూర్తిగా కాలుష్యమయంగా మారింది. నీరు ఉపయోగించలేని స్థితి ఎదురవుతోంది. శుద్ధీకరణ కేంద్రాన్ని ఏర్పాటు చేయాలనే బెంగళూరు అభివృద్ధి ప్రాధికార రూపొందించిన పథకం నేటికి కార్యరూపం దాల్చలేదు. చుట్టు పక్కల పరిశ్రమలు వదిలే రసాయనికాలతో కూడిన నీరు చెరువు రూపాన్ని నల్లగా మార్చేసింది. తెల్లటి నురగతో కూడిన నీరు ప్రవహిస్తోంది. చెరువు చుట్టు పక్కల ఎత్తైన భవనాలు తలెత్తాయి. ఆ భవనాల్లో నుంచి మురుగు ఇటే తరలివస్తోంది. రెండు వందల ఎకరాల విస్తీర్ణం కలిగిన చెరువు పూర్తిగా గుర్రపు డెక్కలతో నిండి ఉంది. తొలగింపు కార్యక్రమాన్ని అప్పుడప్పుడు చేపట్టినా మళ్లీమళ్లీ వృద్ధి చెందుతున్నాయి. నిత్యం పారే అలుగు వద్ద తెల్లటి నురగ కొద్ది నిమిషాలకు నల్లగా మారుతుంది. చుట్టు పక్కల భూగర్భ జలాలు దెబ్బతిన్నాయి. తాగేందుకు వినియోగించడం లేదు. చెరువు కింద పండే కూరగాయలు విషపూరితమైనట్లు పరిసరవాదులు ఆందోళన వ్యక్తం చేస్తున్నారు. ఆ నీటితో పండే కూరగాయలు, ఆకు కూరలు వినియోగిస్తే నగదు ఇచ్చి వ్యాధుల్ని కొనుగోలు చేసినట్లు అవుతుందని హెచ్చరిస్తున్నారు. ఎస్.ఎం.కృష్ణ కాలంలో చెరువు సమగ్రాభివృద్ధికి బీడీఏ రూ.150కోట్లు వ్యయంతో పథకాన్ని సిద్ధం చేసింది. అనంతరం అధికారంలోకి వచ్చిన ప్రభుత్వాలు పథకాన్ని గురించి పట్టించుకున్న దాఖలాలు లేవు.

## మూలాలు

## బయటి లంకెలు

వర్గం:బెంగళూరు
వర్గం:కర్ణాటక పర్యాటక ప్రదేశాలు
వర్గం:జలాశయాలు
వర్గం:నీటి వనరులు
ఇన్స్టంట్ ఫిల్మ్

**ఇన్స్టంట్ ఫిల్మ్** (ఆంగ్లం: Instant Film) అనునది పోలరాయిడ్ సంస్థచే కనుగొనబడ్డ ఇన్స్టంట్ కెమెరాలో వాడబడే ఒక రకమైన ఫిలిం. ఇన్స్టంట్ కెమెరా ద్వారా బహిర్గతం అవగనే ఈ ఫిలిం పై ముందే అద్దబడి ఉన్న రసాయనాల వలన ఫిలింపై సంవర్థనం జరుపబడి కొన్ని సెకనుల వ్యవధిలోనే ఛాయాచిత్రంగా మారిపోతుంది.

## ఉత్పత్తులు
ప్రస్తుతం ఇన్స్టంట్ ఫిలిం రెండు బ్రాండులలో లభిస్తుంది.

* పోలరాయిడ్
* ఇన్స్టాక్స్

పోలరాయిడ్ ఇన్స్టంట్ ఫిలిం ఈ క్రింది పరిమాణాలలో లభిస్తుంది.
* 24&nbsp;mm × 36&nbsp;mm
* 50.8&nbsp;cm × 61&nbsp;cm
* 83mm × 108mm

ఇన్స్టాక్స్ ఫిలిం ఈ క్రింది పరిమాణాలలో లభిస్తుంది.
* మిని: 46&nbsp;mm × 62&nbsp;mm (1.8 in × 2.4 in)
* స్క్వేర్ (చతుర్భుజం) : 62&nbsp;mm × 62&nbsp;mm (2.4 in × 2.4 in)
* వైడ్ (వెడల్పు) : 99&nbsp;mm × 62&nbsp;mm (3.9 in × 2.4 in)

సాంప్రదాయ ఫిలిం చుట్టతో పోలిస్తే ఇన్స్టంట్ ఫిలిం యొక్క నాణ్యత తక్కువగా ఉన్ననూ ఫిలిం సంవర్థనకై వేచి ఉండకుండా (అప్పటికి ఇంకా డిజిటల్ కెమెరాలు కనుగొనబడలేదు కాబట్టి) తక్షణమే ఛాయాచిత్రం కావలసిన చోట దీనిని ఉపయోగించేవారు. ఉదా: చట్టపరమైన వినియోగానికి, ఆరోగ్య సంరక్షణకి, సైంటిఫికి అప్లికేషన్లకు, పాస్ పోర్ట్, ఇతర గుర్తింపు కార్డులకి లేదా కేవలం ఛాయాచిత్రాలని తక్షణమే చూడటానికి ఉపయోగించేవారు. సంప్రదాయ ఫిలింను వాడే ముందు, ఒక ఛాయాచిత్రం ఎలా వస్తుందో ముందే ఒక అవగాహనకి రావటానికి కూడా ఇన్స్టంట్ ఫిలింని ఉపయోగించేవారు. ఛాయాచిత్రం తీయగనే స్క్రీన్ పై అగుపించే డిజిటల్ ఫోటోగ్రఫీ రావటంతో ఇన్స్టంట్ ఫిలిం తెరమరుగైనది.

## ప్రస్తుతం లభించే ఇన్స్టంట్ ఫిలింల జాబితా
### ద ఇంపాజిబుల్ ప్రాజెక్ట్
* PX 100 First Flush
* PX 600 Silver Shade
* PX 680 Color Shade
* Impossible Cool
* PQ Silver Shade (B&W)
* PX 70 Color Protection
* PX 680 Color Protection
* PZ 680 Color Protection
### ఫూజీ ఫిలిం
* Instax Mini
* Instax Wide
## మూలాలు
* ద ఇంపాజిబుల్ ప్రాజెక్ట్
* ఫూజీఫిలిం

వర్గం:ఫోటోగ్రఫీ
పాండు

*విఠోబా -  విఠోబా ( విఠలుడు లేదా పాండురంగడు) మహారాష్ట్ర, కర్ణాటక, ఆంధ్రప్రదేశ్ రాష్ట్రాల్లో ఎక్కువగా ఆరాధించే ఒక హిందూ దేవుడు.
*పాండురాజు - మహాభారతంలో పాండవుల తండ్రి.
*పాండురంగ మహాత్మ్యము - పాండురంగ మహాత్మ్యము  తెనాలి రామలింగడు  రచించిన ఐదు అశ్వాసాల గద్య పద్య కావ్యము.
*పటాలం పాండు - 1981  లో విడుదలైన తెలుగు సినిమా.
*దటీజ్ పాండు - 2005 లో విడుదలైన తెలుగు సినిమా.
*పాండురంగడు (2008 సినిమా) - 2008లో విడుదలైన తెలుగు సినిమా.
హరి హర నాథ తత్వము

సా.శ13వ శతాబ్దంలో జీవించిన తిక్కన నెల్లూరును పరిపాలించిన మనుమసిద్ది మహారాజు కొలువులో మంత్రిగా పనిచేసారు. నన్నయ రాయగా మిగిలిన మహాభారతంలోని విరాట పర్వం మొదలు స్వర్గారోహణ పర్వం దాకా పదిహేను పర్వాలు ఆంధ్రీకరణ చేసాడు.ఆ గ్రంథాన్ని హరిహరనాదుడికి అంకితం చేసి, శైవ వైష్ణవ మత సామరస్యానికి దోహదం చేసాడు.

## హరిహరాద్వైత స్థాపన
జగత్ కళ్యాణానికై శైవ వైష్ణవ స్పర్ధలను పోగొట్టడానికి హరిహరాద్వైత స్థాపన ద్వారా తిక్కన చేసిన కృషి ఆధ్యాత్మిక లోకానికి అభినవ మార్గాన్ని చూపింది. తిక్కన తన కవిత్వం ద్వారా సమాజంలో పాతుకుపోయిన శివకేశవ భేదాన్ని రుపుమాపాడు.

## హరహర రూపము
తిక్కన మహాభారత రచనకు శ్రీకారం చుట్టిన ఇష్ట దేవతా స్తుతి పద్యం-

::::               శ్రీయన గౌరినాబరగు చెల్వకు జిత్తము పల్లవింప భ 
::::               ద్రాయిత మూర్తియై హరిహరంబగు రూపము దాల్చి విష్ణు రూ 
::::               పాయ నమశ్శివాయ యని పల్కెడు భక్త జనంబు వైదిక 
::::               ధ్యాయిత కిచ్చమెచ్చు పరతత్వము గొల్చెద నిష్ఠ సిద్ధికిన్

అని రాశాడు. ఇందులో పరతత్వం అనగా పరబ్రహ్మం. అది ఆకారంలేనిది. నిర్గుణం. అయినా హరిహరంబగు రూపము దాల్చింది.ఇది సాకారం.లోక కళ్యాణ మూర్తియై హరి హర రూపం పొందాడు.

## హరిహరనాధుని రూపవర్ణన
వక్ష స్థలంలో కౌస్తుభం, శిరసుపైన శశిరేఖ, నాభిలో పద్మం, కంఠంలో కాలకూటచ్చాయ, గంగాయమున సంగమం వాలే సితాసిత కాంతి పూరమైన తనువు.హరిహరనదునిలోని వామ భాగం హరిది. దక్షిణ భాగం హరునిది.అర్ధనారీశ్వరుని వలె సర్వేశ్వరుని రూపం హరిహరం.

## మూలాలు

## ఇతర లింకులు

వర్గం:హిందూమతం
ఇన్స్టంట్ కెమెరా

**ఇన్స్టంట్ కెమెరా** లేక **పోలరాయిడ్ కెమెరా** అనేది కెమెరా యొక్క ఒక రకం, ఇది ఫిల్మ్‌ ఇమేజ్ ను తక్షణమే అభివృద్ధి పరచి చిత్రాన్ని అందిస్తుంది. స్వీయ అభివృద్ధి ఫిల్మ్ ను ఉపయోగించడానికి చాలా ప్రాచుర్యం కలిగిన రకాలను గతంలో పోలరాయిడ్ కార్పొరేషన్ తయారు చేసింది. ఈ కెమెరా తక్షిణమే చిత్రాన్ని అందిస్తుంది కాబట్టి ఇన్స్టంట్ కెమెరాగా, పోలరాయిడ్ కంపెనీచే తయారయింది కాబట్టి పోలరాయిడ్ కెమెరాగా పేరు తెచ్చుకుంది. 1948లో అమెరికాకు చెందిన ఎడ్విన్ హెచ్.లాండ్ మొదటగా పోలరాయిడ్ కెమెరాలను రూపొందించాడు. అయితే అది బ్లాక్ అండ్ వైట్ ఫొటోలకు మాత్రమే పరిమితమయింది. ఆ తర్వాత రంగుల చిత్రాలను తీయగలిగేలా ఈ కెమెరాను అభివృద్ధి పరచారు.

## పోలరాయిడ్ కెమెరా పని చేసే విధానం
పోలరాయిడ్ కెమెరాలో డబుల్ పిక్చర్ రోల్ లోడ్ చేసి ఉంటుంది, వీటిలో ఒకటి నెగటివ్, మరొకటి ప్రత్యేకమైన కాగితంపై ఉండే పాజిటివ్ రోల్. పాజిటివ్ రోల్ మీద కొన్ని రసాయనిక పూతలు పూయబడి ఉంటాయి. ఫొటో తీసినప్పుడు కెమెరా లెన్స్ నుంచి కాంతినందుకున్న నెగటివ్, పాజిటివ్ రోల్స్ రెండూ రసాయనపు పొరలను ఛేదించుకుంటూ ఒక రోలర్ గుండా బయటికి వస్తాయి. అప్పటికే ఎక్స్‌పోజ్ అయి ఉన్న నెగటివ్ రోల్ నుంచి రసాయన పూతలు చొచ్చుకుపోయి నెగటివ్ రోల్ పైన నలుపు, తెలుపు రంగులతో కూడిన నెగటివ్ ఇమేజ్ ఏర్పడుతుంది. పాజిటివ్ రోల్‌కూ, కెమెరాలో ఉన్న రసాయనాలకు మధ్య జరిగిన చర్య ఫలితంగా ఫొటోగ్రాఫ్ పైన గల తెలుపు బొమ్మ తెల్లగానూ, నలుపు బొమ్మ నల్లగానూ ఉండేలా చిత్రం ఆవిష్కృతమవుతుంది. బ్లాక్ అండ్ వైట్ చిత్రం ఆవిష్కృతమవడానికి 10 సెకండ్లు మాత్రమే పడితే, రంగుల చిత్రం ఆవిష్కృతమవడానికి నిమిషం దాకా వ్యవధి పడుతుంది. ఫిల్మ్‌ను లైట్‌లో ఎక్స్‌పోజ్ చేసినప్పుడు దాని మీద ఉండే సిల్వర్ సాల్ట్, మెటాలిక్ సిల్వర్‌గా మారిపోతుంది. ఫోటో తీసినప్పుడు జరిగే ఒక రసాయన చర్య వలన ఫిల్మ్‌పైన రంగులు ఏర్పడతాయి. ఇలా తొలిదశ పోలరాయిడ్ కెమెరాల పనితీరు ఉండగా, ఆ తరువాత 1972లో, 1978లో జరిగిన సాంకేతికాభివృద్ధి ఫలితంగా వీటి పనితీరు బాగా మెరుగయింది.
## ప్రస్తుతం లభించే ఇన్స్టంట్ కెమెరాల జాబితా
### ద ఇంపాజిబుల్ ప్రాజెక్ట్ సంస్థ
* SX-70 కెమెరా (ఫోల్డింగ్ టైప్,, బాక్స్ టైప్)
* 600 కెమెరా (ఫోల్డింగ్ టైప్,, బాక్స్ టైప్)
* ఇమేజ్/స్పెక్ట్రా కెమెరా
### ఫూజీఫిలిం సంస్థ
* Instax Mini 8
* Instax Mini 25
* Instax Mini 50S
* Instax 210


ఫైలు:Instax mini 25.jpg| ఇన్స్టాక్స్ మిని 25
ఫైలు:Instax mini 50S.jpg| ఇన్స్టాక్స్ మిని 50S
ఫైలు:Instax210wide.jpg| ఇన్స్టాక్స్ 210


## కొడాక్ సంస్థచే రూపొందించబడ్డ ఇన్స్టంట్ కెమెరాలు
ప్రస్తుతం వీటి ఉత్పాదన నిలిపివేయబడ్డాయి

ఫైలు:Kodak Instant Camera EK6 (Sofortbildkamera).JPG | ఈకే 6
ఫైలు:Kodak EK100.jpg| ఈకే 100
ఫైలు:Kodak EK 160-EF.jpg | ఈకే 160
ఫైలు:Kodak The Handle-Happy Times (John Kratz).jpg| ద హ్యాండిల్


## ఇవి కూడా చూడండి
ఇన్స్టంట్ ఫిల్మ్ - ఇన్స్టంట్ కెమెరాలో వాడబడే ఫిల్మ్‌

## మూలాలు
* సాక్షి దినపత్రిక - 17-08-2014 (పోలరాయిడ్ కెమెరా ఎలా పనిచేస్తుంది..?) 
* ద ఇంపాజిబుల్ ప్రాజెక్ట్ కెమెరాల జాబితా
* ఫూజీ ఫిలిం కెమెరాల జాబితా

## బయటి లింకులు

వర్గం:కెమెరా
దటీజ్ పాండు

**దటీజ్ పాండు ** 2005 లో విడుదలైన తెలుగు సినిమా.
## కథ
పాండు (జగపతి బాబు ) నలుగురికి సహాయపడే మనిషి. ఒక టీవీ వ్యాఖ్యాత అంజలి (స్నేహ) ని ప్రేమిస్తాడు. ఆమెను మూగగా ఆరాధిస్తుంటాడు. అదే సమయంలో హోం మంత్రి భగవాన్ (సాయాజీ షిండే) అంజలికి దగ్గరవ్వాలని చూస్తుంటాడు. అంజలి అతడిని హెచ్చరిస్తుంది. ఇది మనసులో పెట్టుకొన్న మంత్రి ఆమెను తప్పుడు కేసులలో ఇరికిస్తాడు. అప్పుడు ఆమెకు సహాయంగా ఎవ్వరూరారు. కానీ ఈ ఆపదనుండి అంజలిని పాండు బయటపడేసి ఆమె మనసును గెలుచుకుంటాడు.

## నటవర్గం
*జగపతి బాబు - పాండు
*స్నేహ - టీవీ జర్నలిస్ట్ అంజలి
*సాయాజీ షిండే - హోం మంత్రి భగవాన్
*వేణు మాధవ్
*మధు శర్మ
*ఎమ్మెస్ నారాయణ
*కొండవలస లక్ష్మణరావు
*బలిరెడ్డి పృధ్వీరాజ్

## పాటల జాబితా
*వెన్నెల్లోన , రచన: సాయి శ్రీహర్ష గానం.సునీత 
*జాబిలిపైన , రచన: సుద్దాల అశోక్ తేజ, గానం.మల్లిఖార్జున్, కౌసల్య 
*అచం అచం , రచన: సాయి శ్రీహర్ష, గానం.టీప్పు, కల్పన 
*నాగమణి , రచన: భాస్కర భట్ల రవికుమార్, గానం.కార్తీక్, కల్పన 
*పూజలందుకో, రచన: వెనిగళ్ళ రాంబాబు , గానం: కార్తీక్.
*

## సాంకేతికవర్గం
*రచన - దేవీ ప్రసాద్
*సంగీతం - మణిశర్మ

## బయటి లంకెలు
*చిత్ర ముహూర్త సన్నివేశాలు
*https://www.youtube.com/watch?v=p5yTgmsNIqA
*చిత్ర సన్నివేశాలు 
*చిత్రంపై వీక్షకుల అభిప్రాయాలు
*సులేఖా.కాం లో పాండు పేజి
*చిత్ర పాటలు 
*చిత్ర ఛాయాచిత్రాలు 
*చిత్ర ప్రచార చిత్రాలు
*చిత్ర వీడియో గీతాలు
*దటీజ్ పాండు హాస్య సన్నివేశాలు
*చిత్రం లోని వెన్నెల్లో ఆడపిల్లలు పాట
*https://www.youtube.com/watch?v=idR4u_3NSj0

వర్గం:2005 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:మణిశర్మ సంగీతం అందించిన సినిమాలు
వర్గం:జగపతి బాబు నటించిన సినిమాలు
వర్గం:స్నేహ నటించిన సినిమాలు
వర్గం:సాయాజీ షిండే నటించిన సినిమాలు
వర్గం:వేణుమాధవ్ నటించిన సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:కొండవలస లక్ష్మణరావు నటించిన సినిమాలు
కనక్తారా

**కనక్తారా నాటకము** చందాల కేశవదాసు రచించిన నాటకము.

## రచయిత గురించి
నాటకాల్లో మొదట పాడే పరబ్రహ్మ పరమేశ్వర అనే సుప్రసిద్ధ కీర్తనను, ఆంధ్రదేశమంతటిని ఉర్రుతలూగించిన భలే మంచి చౌక బేరము పోయినన్ దొరుకదు అనే పాటను రాసిన చందాల కేశవదాసు ( 1876 జూన్ 20 - 1956 జూన్ 14) తొలి తెలుగు సినీ గీత రచయిత, నటుడు, గాయకుడు, హరికథా కళాకారుడు, అష్టావధాని, శతావధాని,, నాటకకర్త. తెలుగులో మొదటి శబ్ద చిత్రం భక్త ప్రహ్లాదకు ఈయన పాటలు రాసారు. ఆ కారణంగా తొలి తెలుగు సినీ గేయ రచయితగా చరిత్రలో నిలిచారు. ఈ గ్రంథం ఆయన రాసిన నాటకం.
[alt=Chandala Kesavadasu.JPG|thumb|[చందాల కేశవదాసు ]]

## పాత్రలు
; పురుషులు :
* సూత్రధారుడు
* ఉదయసేనుడు - మహారాజు
* క్రూరసేనుడు - ఉదయసేనుని తమ్ముడు
* ప్రతాపుడు - సేనాధిపతి
* ధీమంతుడు - మంత్రి
* సోమేశ్వర దీక్షితులు - కూటసాక్షి
* సువర్ణుడు, దేవబలుడు - న్యాయవాదులు
* మతిమంతుడు - విజయసేనుని మంత్రి
* అనంతుడు, గ్రీష్ముడు - రాంజట్టి పుత్రులు
* వైద్యుడు
* ఖుస్రూఖాన్
* లోభగుప్తుడు - వైశ్యుడు
* సేవకుడు
* కంచుకి
* గిడ్డూఖాన్ - పహారా బంట్రోతు
* సులోచనుడు - సేవకాధిపుడు
* కనకసేనుడు - ఉదయసేనుని కుమారుడు
* వీరపాలుడు, శూరపాలుడు - క్రూరుని సహచరులు
* మల్లిగాడు, నల్లిగాడు, ఎల్లిగాడు, పుల్లిగాడు - జాలరులు
* బూచిగాడు - దొంగమేటి
* విజయసేనుడు - ఉదయసేనుని మిత్రుడు
* ఋషులు
; స్త్రీలు :
* కమలాదేవి - ఉదయసేనుని పట్టపురాణి
* కీరవాణి - కమల చెలికత్తె
* తార - ఉదయసేనుని కూతురు
* రత్నాబాయి, రాధాబాయి - రాంజట్టి భార్యలు
* లచ్చి - మల్లిగాని భార్య

## తెలుగు సినిమాలు
ఈ నాటకం ఆధారంగా రెండు తెలుగు సినిమాలు నిర్మించబడ్డాయి:
* కనకతార (1937 సినిమా), 1937లో నిర్మించిన తెలుగు సినిమా. ఈ చిత్రం సరస్వతీ టాకీస్ నిర్మించగా హెచ్.వి.బాబు దర్శకత్వం వహించారు. ఇందులో దొమ్మేటి సూర్యనారాయణ, కన్నాంబ, పువ్వుల సూరిబాబు ముఖ్య తారాగణం.
* కనకతార (1956 సినిమా), 1956లో నిర్మించిన తెలుగు సినిమా. దీనిని గోకుల్ ప్రొడక్షన్స్ నిర్మించగా రజనీకాంత్ దర్శకత్వం వహించారు. ఇందులో ఎస్.వి. రంగారావు, ఎస్.వరలక్ష్మి ప్రధాన పాత్రలు పోషించారు.

## మూలాలు

* భారత డిజిటల్ లైబ్రరీలో పుస్తక ప్రతి.

వర్గం:తెలుగు నాటకాలు
వర్గం:తెలుగు పుస్తకాలు
కావ్యాలంకార చూడామణి

thumb
విన్నకోట పెద్దన "కావ్యాలంకార చూడామణి"లో ఛందో అంశాలతో బాటుగా, వ్యాకరణ విశేషాలు పలు పేర్కొన బడినవి. బహుళ ప్రచారాన్ని పొందిన వాటిల్లో.. కేతన రాసిన ఆంధ్ర భాషా భూషణం, అనంతా మాత్యుని చందో దర్పణం, ముద్దరాజు రామన రాసిన కవిజన సంజీవిని వంటి వాటితో పాటుగా విన్నకోటపెద్దన రాసిన కావ్యాలంకార చూడామణి కూడా ఉంది.

దీని మూడవ ముద్రణ వేదం వేంకట రాయశాస్త్రి గారు కేసరి ముద్రాక్షరశాల, చెన్నపురిలో 1929 సంవత్సరంలో ముద్రించారు.

తెలుగునాటి ఉత్తర ప్రాంతాల్ని మధ్య యుగాల్లో పాలించిన సామంతరాజు వంశాల్లో పేరెన్నికలిగినది ఎలమంచిలి చాళుక్యులు. వెంగీ చాళుక్యుల వంశము వారు. వీరి ఆశ్రయంలో రచించబడిన ప్రముఖ లక్షణ గ్రంథమే కావ్యాలంకార చూడామణి. ఇదే తెలుగువారికి తెలుగులో అందించబడిన తొలి లక్షణ గ్రంథము.సా.శ. 1377-1407సంవత్సరముల మధ్య పాలించిన సంగీత సాహిత్య ప్రియుడైన విశ్వేశ్వర దేవచక్రవర్తి ప్రేరణచే సాహితీ ఘన రసరత్నాకరం నుండి ఒడగూడ్చి తేబడిన కబ్బపు మణి ఈ చూడామణి. దీనికర్త నియోగి బ్రాహ్మణుడు కౌశిక గొత్రీకుడు, గోవిందా మాత్యుని కుమారుడు అయిన విన్నకోట పెద్దన. ఈతడు తన గ్రంథంలో పూర్వకల్పిత శాస్త్రానుగతియైన స్వతంత్ర రచన అని చెప్పుకొన్నను, దండికావ్యాదర్సయిను, విద్యానాధుని ప్రతాపరుద్రీయం తప్పక మూలముగా గొనియుండును.

ఈ గ్రంథమును తన ప్రభువునకు అంకిత మిచ్చును.ప్రతాపరుద్రీయము వలనే అన్ని లక్షణములకు ప్రభువునే విషయముగా చేసి లక్షయములను వ్రాసినాడు. విశ్వేశ్వరుని శాసనాల్లో పేర్కొనబడిన సర్వలోకాశ్రయ, రాజనారాయణ, ధరణీ వరాహ, కరవాల భైరవ, రాయగుండ గోపాల మున్నగు బిరుదులు పెద్దన ఈ గ్రంథమున ఆతనికి వాడబడినవి.

ఇందులో గమనించవలసిన మరొక విషయము, చిత్రభాను నామ సంవత్సరమైన సా.శ.1402లో ఎలమంచిలికి ఆరు మైళ్ళ దూరంలో నున్న సర్వసిద్ది వద్ద జరిగిన భీకరయుద్ధము. ఈ యుద్ధమున విశ్వేశ్వరదేవుడు అంధ్రబలాల్ని ఎదురించి నట్లు ఈ కావ్యాలంకార చూడామణిలోను, శాసనాల్లోనూ కూడా వర్ణించబడింది.చూడామణిలో చాలా పద్యాలు విశ్వేశ్వరుని శౌర్యపరాక్రమాల్ని, యుద్ధోద్దతిని పేర్కొనేవే.వీటిలో ముఖ్యమైనవే నలభై పద్యలవరకూ ఉన్నాయి.

ఇంకా ఈ గ్రంథంలో సమకాలీక సంస్కృతీ విషయాలు, సామాజిక నిత్య జీవన వివరాలు చాలావరకు లభ్యమౌతాయి.సాధారణంగా స్త్రీలు అలంకరించుకొనే అలంకారాలు, లలాట రేఖగని బొట్టులు, నిలువు టద్దములు, క్రీడా విశేషములు, జల యంత్ర కర యంత్రాలు, వధూలావణ్యమును పటముల ద్వారా తెలుసుకొనుట, నవరస గీతములు, గోష్ఠి మున్నగునవి వర్ణించబడినాయి.లలిత కళల పోషణ ఎంత పరిపూర్ణంగా ఉండేదో మనకీ గ్రంథములో విశదమౌతుంది.ఈ కాలంలో ఇరుగుపొరుగు రాజ్యాల మధ్య సంగీత నాట్యాలు పుష్కలంగా వెల్లివెరిసినట్లు సంహాచలం శాసనాలు తెలుపుచున్నాయి.విశ్వేశ్వరుడు స్వయంగా సంగీత సరణి నేర్చిన గాంధర్వ కళాకోవిదుడుట.

చతురతతో వివిధ భాషా ప్రసంగాల చందంలో అందంగా వ్రాసిన ఈ గ్రంథంలో శాసనస్థ రాజకీయాంశాలేకాక, శాసనాలో చెప్పబడని ఎన్నో సాంఘిక జీవన విషయాలు, పేర్కొన బడిన చరిత్ర నిర్మాణంలో సాహిత్యపు విశిష్టతను ఈ కావ్యాలంకార చూడామని రుజువుచేస్తుంది.

## మూలాలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1929 పుస్తకాలు
కచ దేవయాని (నాటకం)

**కచ దేవయాని** ముత్తరాజు సుబ్బారావు రచించిన నాటకం.

కచుడు దేవతల్లోని వాడు. మరణించినవారిని తిరిగి జన్మింపజేసే విద్య-మృతసంజీవని. దానిని సాధించేందుకు రాక్షసుల గురువైన శుక్రాచార్యుని వద్ద చేరి ఆయన కూతురు దేవయానిచే మోహింపజేసుకుని తుదకు ఆ విద్యను సాధిస్తాడు. ముత్తరాజు సుబ్బారావు కవి ఈ ఇతివృత్తాన్ని నాటకీకరించారు.

## పాత్రలు
; పురుషులు :
* ఇంద్రుడు - స్వర్గాధిపతి
* అగ్ని - దిక్పాలకుడు
* వాయువు - దిక్పాలకుడు
* వరుణుడు - దిక్పాలకుడు
* బృహస్పతి - దేవగురువు
* కచుడు - బృహస్పతి జేష్ఠపుత్రుడు
* నారదుడు - దేవమౌని
* వృషపర్వుడు - అసురేశ్వరుడు
* శుక్రాచార్యుడు - అసురగురువు
* దండుడు - అసురుడు
* కుంభుడు - అసురుడు
* నికుంభుడు - అసురుడు
; స్త్రీలు :
* శర్మిష్ఠ - వృషపర్వుని కూతురు
* దేవయాని - శుక్రాచార్యుని కూతురు
* రంభ - దేవవేశ్య
* నిర్మల - దేవయాని చెలికత్తె

## మూలాలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు నాటకాలు
వర్గం:1938 పుస్తకాలు
వర్గం:తెలుగు పుస్తకాలు
కలగూరగంప

కలగూరగంప తిరుపతి వేంకట కవులుగా గుర్తింపు పొందిన దివాకర్ల తిరుపతిశాస్త్రి, చెళ్లపిళ్ల వేంకటశాస్త్రి  రాసిన పుస్తకం. 

## విశేషాలు
తిరుపతి వేంకట కవులిద్దరు ఇంచుమించుగా వంద సంస్కృత, తెలుగు గ్రంథాలు, నాటకములు, అనువాదాలు వ్రాశారు. అవధానాల్లో వీరి పాండిత్యం, ప్రతిభ, చమత్కార చాతుర్యం సాహితీ సమాజంలో తరతరాలుగా చెప్పుకొనబడుతున్నాయి. ఇక వీరి నాటకాలలో పాండవ ఉద్యోగ విజయములు నాటకంలోని పద్యాలు తెలుగునాట ఊరూరా పండితుల, పామరుల నోట మారుమ్రోగాయి. వారు ఎన్నో శీర్షికాలుగా ప్రచురించగా మిగిలిన పద్యాలను, ఎందులోనూ ఇమడని వాటినీ ఇలా కలగూరగంపగా ప్రచురించారు.

ఇది కాత్యాయనీ గ్రంథమాల వారి చతుర్థపుష్పముగా దివాకర్ల వేంకటావధాని, తంగిరాల జగన్నాథశాస్త్రి గార్ల సంపాదకత్వంలో 1929 సంవత్సరంలో ముద్రించబడింది.

## మూలాలు
* భారత డిజిటల్ లైబ్రరీలో పుస్తక ప్రతి.

వర్గం:తెలుగు పుస్తకాలు
వర్గం:1929 పుస్తకాలు
సాయాజీ షిండే

**సాయాజీ షిండే ** ఒక భారతీయ సినీ నటుడు. ఎక్కువగా తెలుగు సినిమాలలో నటించాడు. ఇతను జన్మతః మహారాష్ట్రకు చెందిన వ్యక్తి.

## నేపథ్యము
షిండే మహారాష్ట్రలోని సతారా జిల్లాలో ఒక మారుమూల గ్రామంలో రైతు కుటుంబంలో పుట్టాడు. డిగ్రీ తరువాత *మహారాష్ట్ర గవర్నమెంట్ ఇరిగేషన్ డిపార్ట్‌మెంట్*లో వాచ్‌మెన్‌గా చేరారు. నెల జీతం 165 రూపాయలు. ఉద్యోగం చేస్తున్నా మనసంతా నాటకాలపైనే ఉండేది. ఒక పెద్దాయన ఇచ్చిన సలహాతో వ్యాయామం, యోగా అలవాటు చేసుకుని దేహధారుడ్యాన్ని పెంపొందించుకున్నాడు.  నటన గురించి తెలుసుకోవడానికి ఎందరితోనో మాట్లాడేవాడు. నటనకు సంబంధించి ఎన్నో పుస్తకాలను చదివేవాడు. దాదర్‌స్టేషన్ సమీపంలో ఒక పుస్తకాల దుకాణంలో కనిపించిన భరతముని *నాట్యశాస్త్ర* పుస్తకాన్ని చదివాడు. *అభినయ సాధన్*లాంటి మరాఠీ పుస్తకాల నుంచి కూడా నోట్స్ తయారు చేసుకునేవాడు.

## నట జీవితము
*ధార్మియ* అనే మరాఠీ నాటకంలో షిండే చేసిన హిజ్రా పాత్రకు ఎంతో గుర్తింపు వచ్చింది. స్టేట్ అవార్డ్ కూడా వచ్చింది. చాలామంది షిండేను నిజమైన హిజ్రా అనుకున్నారు. దాంతో ప్రముఖల దృష్టిలో పడిన షిండేకు ఎన్నో మరాఠీ చిత్రాల్లో నటించే అవకాశం వచ్చింది. 2000 సంవత్సరంలో వచ్చిన *భారతి* అనే తమిళ సినిమాలో ప్రఖ్యాత కవి సుబ్రమణ్య భారతిగా నటించి దక్షిణాది సినీ పరిశ్రమకు దగ్గరయ్యాడు. ఠాగూర్ సినిమాలో *బద్రీ నారాయణ*, వీడే సినిమాలో *బత్తుల బైరాగి నాయుడు* పాత్రలు మొదట్లో అతనికి పేరు తెచ్చిన పాత్రలు.

### తెలుగు

## వెబ్​సిరీస్‌
* కిల్లర్ సూప్ (2024)

## మూలాలు

## బయటి లంకెలు
*

వర్గం:తెలుగు సినిమా నటులు
వర్గం:తెలుగు సినిమా ప్రతినాయకులు
వర్గం:హిందీ సినిమా నటులు
వర్గం:తమిళ సినిమా నటులు
వర్గం:మరాఠీ సినిమా నటులు
వర్గం:కన్నడ సినిమా నటులు
వర్గం:మలయాళ సినిమా నటులు
మరియం మిర్జాఖనీ

thumb|మరియం మిర్జాఖనీ
**మరియం మిర్జాఖనీ** (జననం: మే 1977) యునైటెడ్ స్టేట్స్ లో పనిచేస్తున్న ఒక ఇరానియన్ గణిత శాస్త్రజ్ఞురాలు. ఈమె సెప్టెంబర్ 1, 2008 నుండి స్టాన్ఫోర్డ్ విశ్వవిద్యాలయంలో గణిత శాస్త్ర ప్రొఫెసర్‌గా సేవలందిస్తున్నారు. ఈమె గణితశాస్త్రానికి నోబెల్ పతకంలా భావించే *ఫీల్డ్స్ పతకాన్ని* గెలుచుకుంది. ఈ అవార్డును ప్రారంభించిన 80 ఏళ్లలో ఈ పతకాన్ని సాధించిన తొలి మహిళ ఈమె. ప్రతి నాలుగు సంవత్సరాలకి ఒకసారి ఇంటర్నేషనల్ మ్యాథమెటిక్స్ యూనియన్ ఈ పతకాన్ని అందిస్తుంది. నలభై సంవత్సరాల లోపు వయస్సు వారికి మాత్రమే ఇచ్చే పతకాన్ని ఎనభై ఏళ్లలో 55 మందికి లభిస్తే అందులో తొలి మహిళ మరియం మిర్జాఖనీ, అంతేకాకుండా ఫీల్డ్స్ పతకాన్ని అందుకున్న మొదటి ఇరానీయులు కూడా ఈమే. 
## బాల్యం, విద్యాభ్యాసం
మిర్జాఖనీ 1977 లో ఇరాన్లోని తెహ్రాన్ నగరంలో జన్మించింది. అక్కడే *నేషనల్ ఆర్గనైజేషన్ ఫర్ డెవలప్మెంట్ ఆఫ్ ఎక్సెప్షనల్ టాలెంట్స్* (NODET), *ఫర్జనేగాన్* అనే చోట ఉన్నత పాఠశాల విద్య పూర్తి చేసుకొంది. 1994 లో, మిర్జాఖనీ ఇంటర్నేషనల్ మ్యాథమెటికల్ ఒలంపియాడ్ లో బంగారు పతకాన్ని సాధించింది. అలా సాధించిన మొట్టమొదటి మహిళా విద్యార్థి ఆమె. 1995 అంతర్జాతీయ మ్యాథమెటికల్ ఒలంపియాడ్ లో, నూటికి నూరు శాతం స్కోరు సాధించి రెండు బంగారు పతకాలు సాధించిన ఇరానియన్ విద్యార్థిగా ఖ్యాతి గడించింది.

1999 లో ఆమె షరీఫ్ యూనివర్శిటీ ఆఫ్ టెక్నాలజీ నుంచి గణితంలో బీయస్సీ చేసింది. తరువాత గ్రాడ్యుయేషన్ కోసం అమెరికా వెళ్ళి హార్వర్డ్ విశ్వవిద్యాలయం నుంచి 2004 లో డాక్టరేటు సాధించింది. అక్కడ ఆమె ఫీల్డ్స్ పురస్కార గ్రహీత అయిన కర్టిస్ మెక్ ముల్లన్ పర్యవేక్షణలో పనిచేసింది. 2004 లోనే క్లే మ్యాథమాటిక్స్ ఇన్స్ స్టిట్యూట్ లో పరిశోధకురాలిగా, ప్రిన్స్టన్ విశ్వవిద్యాలయంలో ప్రొఫెసర్ గా ఉండింది.

## మరణం
2013 లో ఆమెకు రొమ్ము క్యాన్సర్ సోకింది. అది నెమ్మదిగా ఆమె ఎముక మజ్జలోకి ప్రవేశించగా ఆమె ఆరోగ్య పరిస్థితి మరింత క్షీణించి జులై 14, 2017 న మరణించింది.

## మూలాలు

వర్గం:గణిత శాస్త్రవేత్తలు
కథలు గాథలు

* కథలు గాథలు (చెళ్ళపిళ్ళ వేంకటశాస్త్రి) - రకరకాల అంశాలపై ప్రముఖ శతావధాని, నాటకకర్త చెళ్లపిళ్ల వేంకటశాస్త్రి రచించిన వ్యాసాల సంకలనం.
* కథలు గాథలు (దిగవల్లి శివరావు) - భారతదేశ చరిత్ర, భారతీయ ప్రజాజీవనాలకు సంబంధించి అంతగా ప్రచారంలేని విశేషాలతో దిగవల్లి వేంకట శివరావు రచించిన గ్రంథం.
పూతలపట్టు శ్రీరాములురెడ్డి

**ఆంధ్ర కంబర్‌**గా ప్రసిద్ధి చెందిన **పూతలపట్టు శ్రీరాములురెడ్డి** (ఏప్రిల్ 5, 1892 - నవంబర్ 8, 1971)  ప్రముఖ తెలుగు కవి, అనువాదకులు.
## జీవిత సంగ్రహం
ఈయన 1892 ఏప్రిల్ 5లో లక్ష్మమ్మ, పెద్దబుచ్చిరెడ్డి దంపతులకు చిత్తూరు జిల్లా పూతలపట్టు గ్రామంలో జన్మించాడు. ఇతడు ప్రాథమిక విద్య పాఠశాలలో చదువుకొన్నాడు. తరువాత స్వయంకృషితో ఆంధ్ర, తమిళ, సంస్కృత సాహిత్యాలు చదువుకున్నాడు. ఇతని తండ్రి హరికథలను చెప్పేవాడు.

మద్రాసు విశ్వవిద్యాలయం నిర్వహించిన విద్వత్ పరీక్షలోఉత్తీర్ణులై తెలుగు పండితులుగా ఉద్యోగ జీవితాన్ని ప్ర్రారంభించాడు. విద్యాబోధన చేస్తూ రచనా వ్యాసంగాన్ని సాగించాడు. బమ్మెర పోతన వలెనే భక్తిరస ప్రధానమైన రచనలపై మొగ్గుచూపాడు. తమిళంలో ప్రసిద్ధిచెందిన కంబ రామాయణం, తిరుక్కురళ్, శాండియార్, శిలప్పదిగారం, మణిమేఖల కావ్యాలు తెలుగులోకి అనువాదం చేసి కవిపండితుల మెప్పు పొందాడు. ఇవికాక కుమార సంభవం కావ్యాన్ని తెలుగుసేతను గావించాడు. తెలుగు సందేశం, నీతి నిధి, సుభాషిత భండారం, చిత్తూరు మండల ప్రశస్తి మొదలైన ఇరవై పద్యకావ్యాలు రచించారు. వీరు 8 వరకు గద్య రచనలు కూడా చేశారు. వానిలో సుజ్ఞాన బోధిని, సురాభాండేశ్వరం, విశ్వామిత్ర చరిత్రం, బాల వినోదిని గ్రంథాలు ప్రముఖమైనవి. వీటిలో సంతృప్తిచెందక, ఆంధ్ర భాషా లక్షణ లక్షణం, తెలుగు లక్షణం (3 భాగాలు) నిర్మాణ కలనం (3 భాగాలు), విద్యార్థి కోశం వంటి లక్షణ గ్రంథాలను కూడా రచించి లాక్షణికులుగా ప్రసిద్ధిపొందాడు.

ఇతడు 1971 నవంబర్ 8 తేదీన మాణించాడు.

వేలాదిమంది శిష్యులు, మిత్రులు, బంధువులు, అభిమానులు కలసి ఇతని సేవలకు గుర్తింపుగా వీరి కాంస్యవిగ్రహాన్ని పూతలపట్టు ప్రాథమిక పాఠశాల ప్రాంగణంలో ఆవిష్కరించారు.

## బిరుదులు
# విద్వత్కవికులతిలక
# సాహిత్య రత్నాకర
# కవితాతపస్వి
# అభినవ పోతనామాత్య
# మహాకవి
# ఆంధ్ర కంబర్
## సత్కారాలు, పదవులు
* పూతలపట్టు గ్రామ ప్రజలచే పల్లకీ ఊరేగింపు
* ఆంధ్ర నలంద గుడివాడ వారిచే బంగారు పతకం
* తమిళనాడు కారక్కుడిలో జరిగిన కంబకవి వార్షికోత్సవంలో కనకాభిషేకం
* ఆంధ్ర కళాపరిషత్ అధ్యక్షుడు 1953లో
* సెనేట్ సభ్యుడు - శ్రీ వేంకటేశ్వర విశ్వవిద్యాలయం తిరుపతి.
* సభ్యుడు - ఆంధ్ర సాహిత్య అకాడెమీ, హైదరాబాదు
* రాష్ట్రపతిచే మంజూరైన గౌరవ వేతనం మరణించేదాకా.
## రచనలు
# కంబరామాయణం (2 సంపుటాలు) (తమిళం నుండి అనువాదం)
# నాలడియారు (తమిళం నుండి అనువాదం)
# పెరియ పురాణము (తమిళం నుండి అనువాదం)
# శిలప్పదికారము (అందియకత) (తమిళం నుండి అనువాదం)
# మణిమేఖల (తమిళం నుండి అనువాదం)
# సూక్తిసుధ
# తెనుగు సందేశము
# త్రివర్గము
# నీతిగుచ్చము
# కుమారసంభవము (సంస్కృతం నుండి అనువాదం)
# ప్రశ్నోత్తర రత్నావళి (సంస్కృతం నుండి అనువాదం)
# సురాభాండేశ్వరము (1953)  ఇది చిత్తూరు జిల్లా వాయల్పాడు తాలూకాలో కలకడ గ్రామంలో వెలసిన సురాభాండేశ్వరుడు గురించిన స్థలపురాణం.
# భక్తిమాల (పెద్దపురాణము)
# మధురకవితా సంహిత
# త్రికటుకము
# అభిదాన దర్పణము

## మూలాలు

వర్గం:1892 జననాలు
వర్గం:1971 మరణాలు
వర్గం:చిత్తూరు జిల్లా కవులు
వర్గం:చిత్తూరు జిల్లా అనువాద రచయితలు
వర్గం:తమిళం నుండి తెలుగు లోకి అనువాదాలు చేసినవారు
వర్గం:సంస్కృతం నుండి తెలుగు లోకి అనువాదాలు చేసినవారు
ప్రపంచ మానవతా దినోత్సవం

alt=HumanismSymbol.PNG|thumb|మానవతా గుర్తు
**ప్రపంచ మానవత్వపు దినోత్సవం** ను ప్రతి సంవత్సరం ఆగస్టు 19 న జరుపుకుంటారు. మానవతావాద సిబ్బందిని, జీవకారుణ్యం కోసం పనిచేస్తూ వారి జీవితాలను కోల్పోయిన వారిని గుర్తిస్తూ అంకితమివ్వబడింది ఈ రోజు. ఇది యునైటెడ్ నేషన్స్ ఎమర్జెన్సీ అసిస్టెన్స్ సమన్వయాన్ని పటిష్ఠ పరచేందుకు స్వీడిష్ నడుపుతున్న GA రెజల్యూషన్లో భాగంగా యునైటెడ్ నేషన్స్ జనరల్ అసెంబ్లీ చే ఆగస్టు 19 గుర్తించబడింది. ఇది ఇరాక్ సెక్రటరీ జనరల్ అప్పటి ప్రత్యేక ప్రతినిధి, సెర్గియో వీయరా డి మెల్లో, అతని సహచరులు 21 మంది బాగ్దాద్లోని యుఎన్ ప్రధాన కార్యాలయం వద్ద జరిగిన బాంబు దాడుల్లో మరణించిన రోజును సూచిస్తుంది.

## ఇవీ చూడండి
*మానవతావాదం
* ప్రపంచ దినోత్సవాల జాబితా

## మూలాలు

## బయటి లింకులు
* World Humanitarian Day
* The Sergio Vieira de Mello Foundation
* World Humanitarian Day 2012  (OCHA)
* The General Assembly of the United Nations

వర్గం:దినోత్సవాలు
ఓబులాపురం (రెడ్డిగూడెం)

**ఓబులాపురం,** కృష్ణా జిల్లా రెడ్డిగూడెం మండలానికి చెందిన రెవెన్యూయేతర గ్రామం.

## విద్యా సౌకర్యాలు
మండల పరిషత్తు ప్రాథమికోన్నత పాఠశాల.
## వ్యవసాయం, సాగునీటి సౌకర్యం
### నాగసానిపాటి చెరువు
ఈ చెరువు లోతట్టు 66 ఎకరాలు ఉండగా, సాగు ఆయకట్టు 300 ఎకరాలు ఉంది. నీరు-చెట్టు కార్యక్రమంలో భాగంగా, 2016,మే నెలలో, ఈ చెరువులో పూడికతీత కార్యక్రమాన్ని ప్రారంభించారు. గ్రామస్థులు తమ ట్రాక్టర్లతో, నల్లరేగడి మట్టి అయిన ఈ పూడిక మట్టిని తమ పొలాలకు, మామిడి తోటలకు, తరలించుకొని పోవుచున్నారు. అంతేగాక, ఈ మట్టిని తమ ఇళ్ళ స్థలాలు మెరక చేసుకొనుటకు గూడా తరలించుకొని పోవుచున్నారు. ఈ విధంగా చేయుట వలన, తమ పొలాలకు ఎరువుల ఖర్చు తగ్గుటయేగాక, చెరువులో నీటి నిలువ సామర్ధ్యం పెరిగి, భూగర్భ జలాలు అభివృద్ధి చెందగలవని రైతులు సంతోషం వ్యక్తం చేస్తున్నారు.2016లో ఈ చెరువులో పూడికతీయుట వలన, ఇప్పుడు ఆ చెరువును సాగర్ జలాలతో నింపుట వలన, చెరువు, ఇప్పుడు, నీటితో జలకళ సంతరించుకున్నది.

## గ్రామ పంచాయతీ
ఈ గ్రామం, నరుకుళ్ళపాడు గ్రామ పంచాయతీ పరిధిలోని ఒక శివారు గ్రామం.
## మూలాలు

## వెలుపలి లింకులు
జింజీ ఫోర్ట్

center|thumb|800x800px

జింజి కోట ఘన చరిత్ర:ఆనాటి ‘జింజి’ కోట ఇతివృత్తం. ఏ కొద్దికాలం ఒక్కరి ఏలుబడిలో లేని జింజి కథ సా.శ.9వ శతాబ్దంలో చోళ వంశీకులతో ఆరంభమైంది. అదొకప్పుడు చిన్న కోట. జింజిని ఆ తర్వాతి కాలంలో కురుమ్‌బార్ అనే మహారాజు తీర్చిదిద్దాడు. చోళ రాజులూ.. తదుపరి విజయనగర సామ్రాజ్యంలో 13వ శతాబ్దం వరకూ విలసిల్లినప్పటికీ.. సా.శ.1677 నాటికి బీజాపూర్ సుల్తానుల నుంచీ మరాఠాల వశమైంది. జింజి కోటని శత్రు దుర్బేధ్యమైనదిగా అభివర్ణిస్తారు. అందువల్లనే- మహారాజులకు అంత మోజు. దక్కన్ ప్రాంతాన్ని ఔరంగజేబు ఊచకోత కోస్తున్న తరుణంలో శివాజీ రెండో కొడుకు ఛత్రపతి రాజారామ్ తన సింహాసనాన్ని కోల్పోయాడు. అతడు దక్షిణాపథంలో ప్రవేశించి - ‘జింజి’ని స్థావరంగా చేసుకొని మొగలులపై యుద్ధాన్ని కొనసాగించాడని చరిత్ర కథనం. దాదాపు ఏడేళ్ల సుదీర్ఘ యుద్ధం తర్వాత 1698లో రాజారాం ఓడిపోయాడు. జింజి మొగలుల వశమైంది. ఆ తర్వాత కర్ణాటక నవాబులు.. 1750లో ఫ్రెంచ్‌వారు.. 1761లో బ్రిటీష్ వారి ఏలుబడిలో జింజి తన ప్రాభవాన్ని చూపుతూనే ఉంది. జింజి కోటని ఒక్కో కాలంలో ఒక్కో విధంగా పిలుస్తూ వచ్చారు. 1660 నుంచీ 1677 వరకూ ‘బాద్షాబాద్’.. మరాఠాల కాలంలో ‘చాండ్రీ’ లేదా ‘చిందీ’ అనీ.. మొగలుల కాలంలో ‘నస్రత్ గఢ్’ అనీ - ఫ్రెంచ్ వారు.. ఇంగ్లీష్ వారు ‘జింజి’ అనీ వ్యవహరించారు. బ్రిటీష్ ఇండియా మద్రాస్ రికార్డుల ప్రకారం - చింజీ లేదా చెంగే అని నమోదైంది.
జింజి చరిత్రలో కల్యాణ మండపానికి ఘన చరిత్ర ఉంది. ‘కంప్లీట్ హిస్టరీ ఆఫ్ ది కర్ణాటిక్ కింగ్స్’ అనే గ్రంథంలో ఈ కోటకి సంబంధించి ఒక కథ ప్రచారంలో ఉంది. కొన్ని వందల ఏళ్ల క్రితం - ఆనంద కోన్ అనే గొర్రెల కాపరి ఈ ప్రాంతంలో గొర్రెల్ని మేపుకొంటూ ఉండగా.. అతడికి ఈ కోట ప్రాంతం అస్పష్టంగా కనిపించటం - దాన్ని వెతుక్కుంటూ వెళితే అక్కడ అతడికి గుప్తనిధి లభించటంతో ‘జింజి’ కోట చరిత్ర వెలుగులోకి వచ్చింది. దాంతో అతడి రాజ్య స్థాపన మొదలైంది. 1190 - 1330 ప్రాంతంలో చుట్టుపక్కల గ్రామాలను తన అధీనంలోకి తెచ్చుకొని.. పాలించాడని అంటారు. ఐతే స్పష్టమైన చారిత్రక ఆధారాలు లేవు. అతడే కళ్యాణ మండపాన్ని నిర్మించాడని ఒక కథనం.
జింజి కోట కృష్ణగిరి, చక్కిలిదుర్గ్, రాజగిరి కొండలపై పటిష్ఠమైన కోట గోడలతో సుమారు 7 చదరపు కిలోమీటర్ల మేర విస్తరించి ఉంది. ఈ కళ్యాణ మండపంలో ఎనిమిది అంతస్తులున్నాయి. ఖైదీల గదులు.. ధాన్యపు కొట్టాలు.. ఆయుధాగారం - ఇలా విభజించారు. 
ఈ కోటలో ప్రత్యేకంగా చెప్పుకోవల్సిన కట్టడాలెన్నో. ఒక్కో కొండపై ఒక్కో కోటని నిర్మించి తమ అభిరుచినీ కళాశైలినీ చాటుకొన్నారు ఆనాటి రాజులు. వెల్లూరు గేట్ - దీన్ని పాండిచ్చేరి గేటుగా కూడా పిలిచేవారు. ఫ్రెంచ్ రాయల్ బేటరీ.. విజయనగర సామ్రాజ్యాధీశులు నిర్మించిన వెంకటరమణ స్వామి దేవాలయం.. పట్టాభి రామస్వామి ఆలయం.. సాదతుల్లాఖాన్ మసీదు.. చెట్టికులమ్, చంద్రకులమ్ ట్యాంకులు -వీటిని ఈ కోట పరిసర ప్రాంతాల్లో చూడొచ్చు. తమిళనాడులో చూడదగ్గ ప్రాంతం.

వర్గం:భారతదేశ కోటలు
వర్గం:తమిళనాడు కోటలు
ఆగస్టస్

**ఆగస్టస్** (లాటిన్: చక్రవర్తి సీజర్ దివి ఎఫ్.ఆగస్టస్ 23 సెప్టెంబరు 63 BC - 19 ఆగస్టు 14 AD) రోమన్ సామ్రాజ్య స్థాపకుడు, దాని మొదటి చక్రవర్తి, ఇతను క్రీ.పూ. 27 నుండి సా.శ. 14 లో తను మరణించేంత వరకు పరిపాలించాడు.

వర్గం:ఆగస్టస్
వర్గం:క్రీ.పూ. 63 జననాలు
వర్గం:14 మరణాలు
వర్గం:1 వ శతాబ్దపు రోమన్ చక్రవర్తులు
వర్గం:దైవ సమానుడైన రోమన్ చక్రవర్తులు
వర్గం:ప్రపంచ ప్రసిద్ధులు
ప్రపంచ దోమల దినోత్సవం

ప్రతి సంవత్సరం ఆగస్టు 20 న ప్రపంచ దోమల దినోత్సవం (World Mosquito Day) గా జరుపుకుంటారు. ఆడ ఎనాఫిలిస్ దోమ వలన మానవులకి మలేరియా వ్యాధి వ్యాపిస్తుందనే విషయాన్ని కనుగొన్న సర్ రోనాల్డ్ రాస్ని 1897 ఆగస్టు 20న కనుగొన్న సందర్బంగా ఆరోజును గుర్తుచేసుకుంటూ ప్రతి సంవత్సరం ఆగష్టు 20న **ప్రపంచ దోమల దినోత్సవం** జరుపుతారు.

## ఇవికూడా చూడండి

* భారతదేశం
* దోమ
* దోమ కాటుతో వచ్చే వ్యాధులు

## మూలాలు

## బయటి లంకెలు
* ప్రపంచ దోమల దినోత్సవం
* ప్రపంచ దోమల దినోత్సవం వార్తలు 
*[''ప్రపంచ దోమల దినోత్సవం'' పై [యునైటెడ్ కింగ్‌డమ్] లో తీసిన డాక్యుమెంటరీ]
*''ప్రపంచ దోమల దినోత్సవం '' పాటింపు
*''ప్రపంచ దోమల దినోత్సవం '' సందర్భముగా దోమల గురించిన కొన్ని విశేశ వివరాలు
*పొలారిస్ ట్రావెల్ క్లినిక్ లో ''ప్రపంచ దోమల దినోత్సవం '' సందర్భంగా కొన్ని వైద్య సంబంధిత వివరాలు
*అంతర్జాతీయ దినోత్సవాల జాబితాలో ''ప్రపంచ దోమల దినోత్సవం '' పుట
*[[దోమ]లపై 114 సంవత్సరాల సమరం - *ప్రపంచ దోమల దినోత్సవం * సందర్భంగా ద గార్డియన్ పత్రికలో ప్రత్యేక కథనం]ద గార్డియన్

వర్గం:దినోత్సవాలు
వర్గం:అంతర్జాతీయ దినములు
నోమీ నమ్మాల

**నోమీ నమ్మాల నోమన్నలాలా చందామామ** అనేది ఒక ప్రముఖ జానపదగేయం.

## స్వరకల్పన
అవసరాల అనసూయాదేవి ఈ జానపద గేయాన్ని కీరవాణి రాగం, త్రిశ్రంలో స్వరపరచారు.

:ని స రీ రి స | సా సా సా | నీ స నీ స | రీ , గా రి ||
:నో - మీ - న | మ ల్లా ల | నో మ - న్న | లా లో - ||

:ని స రీ రి స | సా " " | ని స రీ రి స | సా " " ||
:చం దా మా - | మా -- | చం దా మా - | మా - ||
thumb

## మల్లీశ్వరి సినిమా
మల్లీశ్వరి (1951) సినిమా కోసం దేవులపల్లి కృష్ణశాస్త్రి ఈ జానపద గేయపు పల్లవిని మాత్రం వుంచి చరణాల్ని తిరిగివ్రాసారు. ఈ గీతాన్ని భానుమతి రామకృష్ణ గానం చేశారు.

నోమి నోమన్నాల నోమన్న లాలా
చందామామ... చందామామా
కొండదాటిరావోచందామామ .. కోనదాటిరావోయిచందమామ
రాజు అల్లేరావోయి చందామామ...


## [[మంగమ్మగారి మనవడు]]
ఈ చిత్రంలో బాలకృష్ణ, సుహాసిని నటించిన "వంగతోట కాడ ఒళ్ళు జాగ్రత్త" పాటలో మొదటి చరణాలలో ఈ పాట పల్లవిని ఉపయోగించారు.

నోమి నోమన్నలాల నోమన్నలాలా చందామామా.. చందమామా
నోమీ నోమన్నల్లాల నోమన్నలాల సందామామ సందామామ
పొద్దువాలకముందే పోదారిరాయే తూరుపోళ్ళ బుల్లెమ్మ
బారెడంత పొద్దుంది నేరాను పోరా బూటకాల బుల్లోడా...  బూటకాల బుల్లోడా
నోమీ నోమన్నల్లాల నోమన్నలాల సందామామ సందామామ... సందామామ.. సందామామ..సందామామ


## మూలాలు

వర్గం:తెలుగు జానపద గేయాలు
పోఖారా

**పోఖారా**

నేపాల్‌ వెళ్లినవారికి ఎప్పుడెప్పుడు వెళ్లి చూ ద్దామా అనిపించే ప్రాంతం పోఖారా. నేపాల్‌లోని అత్యంత పవిత్ర పర్వతం అన్న పూర్ణ పర్వతం. ఆ పర్వత ప్రాంతంలోనే ఉంది పోఖారా. ఇక్కడి మత్స్యపుత్స పర్వతం చూడ టం ఒక వింతైన అనుభవం. చేపతోక రూ పం లో ఆ శిఖరాలు కనిపిస్తాయి.

## సూర్యోదయం

కువ ఝామునే లేచి సూర్యోదయ కిరణాల వెలు గులో అన్నపూర్ణ పర్వత అందాలను తిలకిం చడం జీవితంలో మరువలేని అను భవం. సూర్యుని తొలికిరణాలకు వెలుగులు ప్రారంభించి, సమయంతో పెరిగే సూర్య కిరణాలకు తగిన రీతిలో వెలుగులను విరజిమ్మే ఆ శిఖరాలను దర్శించి అన్నపూర్ణ మాతకు నమస్కారం చేసిన తర్వాత అప్పుడు మాత్రమే ఆ ప్రదేశంలోని మిగిలిన ఆకర్షణలవైపు కళ్లు తిప్పగలం.

## పడవ విహరం

సమీపంలో ఉన్న ఫేవా సరస్సులో పడవల్లో విహరించవచ్చు. ఎవరికివారు నడుపుకుంటూ వెళ్లేందుకు వీలున్న పడవలున్నాయి. పర్వతాల మధ్య ఉన్న ఆ సరస్సులో ప్రశాంత జలాలమీద నెమ్మదిగా సాగే పడవ ప్రయాణం ఎంతో బావుంటుంది.

## దేవీజలపాతం

ప్రపంచ శాంతి కోరుతూ... ప్రపంచశాంతి కోరుతూ నిర్మించిన ఈ శిఖరం ఒక పర్వతం అంచులో ఉంటుంది. అక్కడ నిలబడి పడమరగా తిలకిస్తుంటే సూర్యుడు ఎంతసేపటికీ కిందికి దిగుతున్నట్లుగా ఉండదు. ఈ అందమైన ప్రకృతిని పగలంతా కాంచినా తనివితీరని సూర్యుడు దిగాలుగా వెళ్లలేక వెళుతున్నాడా అనిపిస్తుంది. నెమ్మదిగా సూర్యుడు పశ్చిమానికి దిగుతుంటే పర్వత ఛాయలు లోయలంతా కప్పుతాయి. అంతవరకు ఒక వెలుగు వెలిగిన ఆ ప్రాంతమంతా హఠాత్తుగా మేఘాలు కమ్మినట్టయి చీకటిగా అవుతుంది. పక్షులు అరుపులు ఒక్కసారిగా ఆగిపోతాయి. ఆ మార్పును చూస్తూ పర్యాటకులు మౌనంలోకి వెళతారు. ఒక్కసారిగా ఆ ప్రాంతమంతా నిశ్శబ్దం రాజ్యమేలుతుంది. గుప్తేశ్వర గుహ పోఖరాలో ఉన్న ఒక గుహ ప్రత్యేకమైనది. అది గుప్తేశ్వర మహాదేవుని నిలయం. దాదాపు 140 మీటర్ల పొడవున్న గుహ అది. ప్రకృతి సహజంగా ఏర్పడిన ఆ గుహగుండా ప్రయాణం చేసి ఆవలకు చేరుకునేసరికి సరిగా ఎదురుగా పాలరంగులో పడుతున్న జలపాతం దర్శనమిస్తుంది. అది దేవీజలపాతం.

వర్గం:పర్యాటక ప్రదేశాలు
వర్గం:నేపాల్
రామానగరం (చల్లపల్లి)

**[[రామానగరం]]** కృష్ణా జిల్లా చల్లపల్లి మండలానికి చెందిన రెవెన్యూయేతర గ్రామం.

## విద్యా సౌకర్యాలు
*మండల పరిషత్తు ప్రాథమిక పాఠశాల:- ఈ పాఠశాలలో, 2014, ఆగస్టు-15వ తేదీనాడు, జాతిపిత మాహాత్మా గాంధీజీ మరియూ భారత జాతీయ పతాక రూపకర్త శ్రీ పింగళి వెంకయ్య గారల విగ్రహాల ఆవిష్కరణ నిర్వహించెదరు. రామానగరం యువజన సంఘం ఆధ్వర్యంలో ఏర్పాటు చేయుచున్న ఈ విగ్రహాలను, ఘంటసాల మండలం చినకళ్ళేపల్లి గ్రామానికి చెందిన ప్రముఖ సంఘసేవకురాలు శ్రీమతి గుత్తికొండ కోకిలాంబ సమకూర్చారు. 
*శ్రీ నాగార్జున పబ్లిక్ స్కూల్ & విద్యాలయ.
*ఈ గ్రామంలో మూడు ప్రవేటు విద్యసంస్ధలు ఉన్నాయి.

## సాగు/త్రాగునీటి సౌకర్యం
ఆరవ నంబరు కాలువ (కె.యి.బి.కెనాల్ నుండి బ్రాంచ్).

## గ్రామ పంచాయతీ
ఈ గ్రామం లక్ష్మీపురం గ్రామ పంచాయతీ పరిధిలోని గ్రామం.
## దర్శనీయప్రదేశాలు/దేవాలయాలు
*శ్రీ కోదండరామస్వామివారి ఆలయం:- ఈ ఆలయంలో ప్రతి సంవత్సరం శ్రీరామనవమికి, శ్రీ సీతారాముల కళ్యాణం, ఘనంగా నిర్వహించెదరు. ఈ ఆలయం వద్ద దేవినవరాత్రులు ఘనంగా జరుగును. 
*శ్రీ ఆంజనీయస్వామి దేవాలయం వద్ద వినాయకచవితి వేడుకలు అత్యంత వేడుకగా జరుగును.
## ప్రముఖులు
ఈ గ్రామంలో రాజకీయప్రముఖులు శ్రీ మూల్పురి వేంకటేశ్యరరావు, శ్రీ లంకబాబు తదితరులు నివసిస్తున్నారు.
## విశేషాలు
ఈ గ్రామంలో అన్ని సౌకర్యలు అందుబాటులో ఉండటం వలన మండలంలోనే అత్యత నివాసయోగ్యమైన గ్రామముగా గుర్తించబడింది.

## మూలాలు
సయ్యద్ యూసుఫ్ షా ఖాద్రి దర్గా

**సయ్యద్ యూసుఫ్ షా ఖాద్రి దర్గా ** మహబూబ్ నగర్ జిల్లా, కోస్గి మండలంలోని సర్జాఖాన్‌పేట గ్రామ శివారులో ఉంది. దీనిని నిజాం కాలంలో నిర్మించారు. ఈ దర్గాకు మతాలకతీతంగా హిందూ, ముస్లిం మతాలకు చెందిన భక్తులు వస్తుంటారు. దర్గాలో నగరాను హిందూ భక్తులు ఏర్పాటుచేయడమే అందుకు నిదర్శనం. ఇక్కడ ప్రతి యేటా ఉత్సవాలు నిర్వహిస్తుంటారు. ఈ ఉత్సవాలకు జిల్లాలోని అనేక ప్రాంతాలనుండి భక్తులు వస్తుంటారు. తమ కోరికలు నెరవేరాలని భక్తులు ఇక్కడ కందురులు చేస్తుంటారు. మేకపోతులు, గొర్రెపోతులు కోసి ఖాద్రికి నైవేద్యంగా పెడతారు. బంధుమిత్రులను ఆహ్వానించి అందరికీ భోజనాలు ఏర్పాటుచేస్తారు. ప్రతి రోజు ఖాద్రి సేవల నిమిత్తమై కొందరు, ప్రార్థనల నిమిత్తమై కొందరు నియమింపబడి నిర్ణీత సమయాలలో దర్గా దగ్గర సేవలు అందిస్తుంటారు. దర్గా బాగోగులు చూసుకోవడానికి కొన్ని కుటుంబాలను ఏర్పాటుచేశారు. వారి జీవనోపాధికై కొన్ని భూములు కూడా ఏర్పాటుచేశారు. ఈ దర్గా సమీపంలోనే దండం చెరువు కూడా ఉంది. చెరువు దగ్గర కనిపించే దృశ్యాలు కనువిందు చేస్తాయి. అందువలననే ఈ ప్రాంతం విహార స్థలంగా కూడా విరాజిల్లుతుంది. 
## ఇవీ చూడండి
* సూఫీ తత్వము
* దర్గాహ్
* ఔలియా
* భారతదేశంలో ఇస్లాం
* తెలంగాణాలోని దర్గాల జాబితా

## మూలాలు

వర్గం:మహబూబ్ నగర్ జిల్లా దర్గాలు
వర్గం:తెలంగాణ రాష్ట్ర దర్గాలు
వర్గం:దర్గాలు